Kotitekoinen mysli - Katariinan keittiössä - Vuodatus.net
Yksinkertaisimmillaan mysli voi olla paahdettuja puurohiutaleita makeutettuna fariinisokerilla, niin kuin tässä. Mikäli haluat enemmän makua, laita uunipellille paahtumaan lisäksi esim. pähkinä- tai mantelirouhetta, siemeniä maun mukaan. Lopuksi mysliin voi vielä sekoitella kuivattuja hedelmiä. Tarjoa esim. maustamattoman jugurtin ja (tuoreiden) marjojen kanssa.
Mittaa kulhoon hiutaleita ja fariinisokeria suhteessa: 100 g hiutaleita ja reilu ruokalusikallinen fariinisokeria tai enemmän, mikäli pidät makeammasta myslistä (halutessasi myös pähkinä- tai mantelirouhetta, siemeniä ym.), sekoita ja kaada leivinpaperin päälle uunipellille. Paahda uunissa +150 asteessa noin 20-30 minuuttia, sekoittele välillä. Tarkkaile, ettei pääse palamaan. Anna jäähtyä täysin, halutessasi sekoita joukkoon esim. rusinoita, säilytä kannellisessa purkissa.
10 Lähettänyt: RockyRoad - 20.7.2009 klo 15.40